नन्धौर वन्यजीव अभयारण्य

नन्धौर वन्यजीव अभयारण्य भारत के उत्तराखण्ड राज्य में स्थित एक वन्यजीव अभयारण्य है, जिसकी स्थापना २०१२ में की गयी थी। यह भारत में उत्तराखण्ड से लेकर नेपाल तक फैले तराई वनक्षेत्र में स्थित है।

 स्थिति 
नन्धौर वन्यजीव अभयारण्य हल्द्वानी वन प्रभाग में गोला और शारदा नदियों के मध्य स्थित है। यह रामनगर और तराई केंद्रीय वन प्रभाग के जंगलों को नेपाल के शुक्लाफांटा राष्ट्रीय उद्यान के साथ जोड़ता है। यह २६९.९६ वर्ग किमी के क्षेत्रफल में फैला हुआ है।

नन्धौर वन्यजीव अभयारण्य सन २००२ से शिवालिक हाथी रिजर्व] का एक हिस्सा रहा है। भारतीय वन्यजीव संस्थान ने २००४ में इस अभयारण्य को बाघों के दीर्घकालिक भविष्य के लिए महत्वपूर्ण तीन व्यवहार्य आवासों में से एक के रूप में मान्यता दी थी।

 वन्यजीव 

 पेड़-पौधे 
नन्धौर वन्यजीव अभयारण्य मुख्य रूप से साल के वृक्षों का वन है, जिसमें शीशम, बांस, सागौन और चीड़  सहित १०० से अधिक प्रजातियों के पेड़ पाये जाते हैं।  इसके अतिरिक्त झाड़ियों की ३० से अधिक प्रजातियाँ और लताओं एवं घासों की लगभग ३५ प्रजातियाँ भी यहां पायी जा चुकी हैं।

 पशु 
नन्धौर वन्यजीव अभयारण्य में स्तनधारियों की लगभग २५ प्रजातियाँ, पक्षियों की २५० प्रजातियाँ, सरीसृपों की १५ प्रजातियाँ और मछलियों की २० प्रजातियाँ उपस्थित हैं। यहां पायी जाने वाली प्रमुख स्तनधारी प्रजातियों में एशियाई हाथी, तेंदुआ, बाघ और स्लॉथ रीछ शामिल हैं।

 खतरा 
नन्धौर वन्यजीव अभयारण्य को अवैध कटाई और बोल्डर खनन, अवैध शिकार और गैर-वानिकी संबंधी विकासात्मक गतिविधियों के लिए वन भूमि के प्रयोग से खतरा है।

 संदर्भ 

श्रेणी:उत्तराखण्ड के वन्य अभयारण्य
श्रेणी:विकिडेटा पर उपलब्ध निर्देशांक
श्रेणी:आईयूसीएन श्रेणी IV